text: Farvel til Ingelises magasiner
  03 juni 2010 kl. 12.58
  Magasinforlaget Ingelise i Rødding må dreje nøglen om. Ingelise ApS startede som en lille garn-butik i Rødding for 30 år siden. Siden er det blevet til Danmarks femte største magasin-forlag, men nu er det altså slut, og 110 ansatte er fyret.
  Forlaget har udgivet magasinerne Burda, Ingelises Strikmagasin og Ingelises Symagasin. Det har tabt 68 millioner kroner på grund af faldende abonnenter, svigtende annoncesalg og kurstab i Norge og Sverige.
   
  På et tidspunkt overtog forlaget "Alt om Håndarbejde" fra Bonnier Publications A/S, hvilket var noget af en præstation, fordi Bonnier er en af de mægtigste medie-koncerner i Norden. 
  Bag forlaget og bladet står Ingelise og Kresten Bjerre, Jels.
  